Go Group

AS Go Group on Eesti kapitalil põhinev kontsern, mis loodi aastal 2005.

Aastal 2025 tõusis Go Group Prudentia ja Nasdaq Tallinna koostatud Eesti väärtuslikumate ettevõtete TOP 101 edetabelis 29. kohale, olles aasta suurimate tõusjate hulgas.

2026. aasta 1. jaanuari seisuga on Go Groupi kontserni omakapitali maht 173 miljonit eurot. Tegevuse finantseerimisel kasutatakse lisaks laene ja liisinguid ning allutatud laene ja võlakirju kokku 96,5 miljoni euro ulatuses. Kontserni bilansimaht on 312 miljonit ning tegevusmaht 135 miljonit eurot 2025. aasta kohta.

Go Groupi tegevjuht on Jüri Etverk. Ettevõtte omanikud on Jüri Etverk, Marcel Vichmann ja Tiit Pruuli.

Go Groupi kontserni tegevuse viis põhisuunda on ühistransport, raudtee, riigikaitse, kinnisvara ja turism. Go Groupi kuuluvates ettevõtetes töötab kokku üle 1200 inimese.

 Ettevõtte tutvustus 
Go Groupi kontserni kuuluvad ettevõtted jagunevad ärisuundade järgi:

 1. Ühistransport 
Go Bus on Eesti suurim eraomandis olev bussifirma ja ühtlasi suurim avalike bussiliinide teenindaja. Lisaks teostab ettevõte kommerts- ja tellimusvedusid. Tartus pakub Ringtee ristmiku piirkonnas tankimisvõimalust Go Oil ning taksoteenust osutab Pärnus ja Tartus Forus kaubamärgi all Go Takso.

 2. Turism 
Reisibüroo Go Travel  teenindab nii puhkusereisijaid kui ka ärikliente ning tegutseb sissetuleva turismi partnerina rahvusvahelistele reisikorraldajatele. Majutusteenust pakub Tallinna kesklinnas asuv Go Hotel Shnelli.

 3. Kinnisvara 
Kinnisvarahalduse ja -valitsemisega tegeleb Go Property, spetsialiseerudes peamiselt transpordi- ja tootmiskinnisvara arendamisele, millest tuntuim on Balti jaam.  Ettevõte rendib välja 100 000 m2 erineva otstarbega kinnisvara, mille hulka kuuluvad tootmishooned, laod, lao- ja parkimisplatsid, kontorid, äripinnad jne. Portfellis veel ca 100 000 m2 lähiaastatel käivituvaid arendusprojekte, millest tuntuim on Rävala kvartal Tallinnas.

 4. Riigikaitse 
Go Craft on Eesti kaitseväe partner, arendades, remontides ning ehitades ümber soomustehnikat ja valmistab ning paigaldab veokite pealisehitisi. Ettevõtte omab Eesti ainsat sõjarelvade käitlemisloaga tootmishoonet erasektoris. Go Craft teeb koostööd mitmete kaitsesektori ja masinatööstuse ettevõtetega üle maailma.

5. Raudtee

Kontserni tegevus hõlmab raudteesektorit tervikuna. Edelaraudtee arendab ja haldab raudtee infrastruktuuri Tallinnast Viljandisse ning Pärnusse. Go Track ehitab raudteed, raudtee liiklusjuhtimissüsteeme ja kontaktvõrku. Go Rail teostab raudteel kaubavedu ning arendab, remondib ja hooldab raudteeveeremit ning veeremikomponente. Go Forward on ekspedeerimispartner kaubavedajatele.

 Vaata ka 
 Go reisiraamat

 Viited 

 Välislingid 
 Ettevõtte koduleht

Kategooria:Eesti transpordiettevõtted
Kategooria:Eesti turismiettevõtted
Kategooria:Eesti kinnisvaraettevõtted